Inundații în Italia: O tornadă devastatoare a lovit Catania. .
Provincia Catania a fost lovită de o furtună puternică. În zona aeroportului, o tornadă a făcut prăpăd. Şi în Sardinia, inundaţiile au făcut pagube.
O furtună puternică s-a abătut sâmbătă peste provincia Catania din Italia. A plouat abundent şi fără oprire, încă de dimineaţă, iar în apropierea aeroportului s-a format chiar o tornadă. Numeroase case au rămas fără acoperiş, copacii au fost smulşi din rădăcină, iar stâlpii de iluminat s-au prăbuşit peste maşini. Zeci de persoane au cerut ajutorul autorităţilor. Nu doar în Sicilia sunt probleme. Şi în Sardinia, inundaţiile au făcut prăpăd sâmbătă. Locuitorii au filmat fenomenul și l-au postat pe rețelele de socializare.